stanford-oval/wikipedia huggingface dataset:
היילי על זה!
הפקה

הקונספט המוקדם ביותר ל"היילי על זה!" הוגה כאשר דווין בונג'ה וניק סטנטון העלו סיטואציה של בחורה שלא שמה לב לשליח שמטייל בזמן. הצמד התעניין בדמויות ולאט–לאט הם החלו לפתח את מה שיצמח בסופו של דבר לסדרה טובה. לסדרה היה בהתחלה שם אחר "אני לא אנשק את סקוט פדרמן".
ב–18 בנובמבר 2021, דיסני הודיעו שהיילי על זה! אושר סופית והסדרה תהיה בת 20 פרקים. מרדית' רוברטס, מנהלת Disney Television Animation תיארה את הסדרה כסדרת האנימציה הראשונה של בונג'ה וסטנטון, וכינתה אותה "קומדיה מהירה" עם "סיפורים מבוססים" ו"לב" שהפכו אותה ל"התאמה מושלמת" בשביל דיסני. הסדרה תוארה כמכוונת לילדים בגילאי 6–14 ולמשפחותיהם. ב–15 ביוני 2022, דיסני הודיעו שלסדרה יתווספו עוד 10 פרקים, מה שאומר שיהיו בסך הכול בעונה הראשונה 30 פרקים.
כמו כן, הוכרז שהאווי פארקינגס יהיה מפיק–שותף, לצד בונג'ה וסטנטון. גם אישרו שוייד ויסינסקי כמפיק הסדרה, קרן גראסי כעורכת הסטוריבורד של הסדרה, ולי אן דופור כמנהלת אומנותית של הסדרה. בדצמבר 2022, "The Daily Sundial" דיווחו שהאמן ג'ייסון ווילסון, שעבד על הנסיכה והצפרדע, חוקי המרפי של מיילו, פיניאס ופרב הסרט: קנדיס נגד היקום ואמפיביה, יעבוד על הסדרה. ב–28 באפריל שוחרר הטריילר הראשון של הסדרה, ובהודעה לעיתונות צוין כי צוות האורח של הסדרה כולל את בריאן ג'ורדן אלוורז, בלייק אנדרסון, מיק פולי, ג'ו קוי, ג'ק מקברייר, בבי נוווירת', כריס פרנל, טים רובינסון, נטשה רות'וול, ברנדון מיכל סמית', מרטין סטאר ואל ינקוביץ'. באותו יום, הוכרז כי קאט הרמן–מיטשל ולסלי פארק יהיו במאי הסדרה.
פרסים

| שנה | פרס | קטגוריה | מועמדות | תוצאות | מקור |
| --- | --- | --- | --- | --- | --- |
| 2024 | פרס התקשורת של הליגה ההומו–לסבית נגד השמצה | התוכנית הטובה ביותר לילדים ולמשפחה – אנימציה | "היילי על זה!" | זכייה |  |
הערות שוליים

↑  נישאר הדיבוב המקורי בדיבוב העברי
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
שלמה בלוך

אין תמונה חופשית
| --- | --- |
 מקום קבורה:  בית הקברות היהודי בהר הזיתים 
 
קברו בהר הזיתים
הרב שלמה זלמן בלוך (ה'תרמ"ו, 1886 - י"א בסיוון ה'תשל"ו, 9 ביוני 1976) היה רב מקובל[דרוש מקור] ליטאי, מדמויות תנועת המוסר בדור שלאחר מלחמת העולם השנייה, תלמידו של החפץ חיים שהתפרסם כבעל מופת.
ביוגרפיה

נולד בברנוביץ', לאביו ר' אליעזר. בגיל חמש עשרה החל ללמוד בישיבת נובהרדוק אצל "הסבא", רבי יוסף יוזל הורוביץ. בתקופת לימודיו בנובהרדוק התקרב לרב העיר, רבי יחיאל מיכל אפשטיין. מאוחר יותר למד בישיבת ראדין, שם נעשה למקורבו ותלמידו של החפץ חיים ואף למד עמו בחברותא. הוא נמנה עם המניין שנשלח בידי החפץ חיים למשימות שונות שהצריכו "תפילת צדיקים".
לאחר נישואיו המשיך ללמוד זמן קצר בראדין, אחר כך עבר ללמוד בכולל הפרושים באיישישוק. באיישישוק נסמך לרבנות בידי רב העיר, הרב יוסף זונדל הוטנר. לאחר שנתיים עבר ללמוד בווילנה בה למד במשך חמש שנים ונסמך לרבנות בידי המו"צ הווילנאי ר' חיים סגלוביץ, מחבר "מקור חיים". ב-1917 שרר רעב בווילנה בשל מלחמת העולם הראשונה והוא עקר לקלם ולמד ב"תלמוד תורה" הנודע בעיר.
בשנת ה'תרפ"ה, 1925, עלה לארץ ישראל והשתקע בירושלים. הוא סירב לקבל משרות תורניות והתמיד בלימודיו ותפילותיו. יצא לו שם של צדיק ובעל מופת ורבים נהגו לבקש שיעניק להם ברכה. לפי דוד זריצקי, כבר רבו ה"חפץ חיים" הפנה אליו אנשים לברכה, ובין המפנים אליו לתפילה וברכה עבור חולים היה מאוחר יותר גם החזון איש.
הוא נפטר בגיל 90 בי"א בסיוון ה'תשל"ו, 9 ביוני 1976, ונקבר בבית הקברות היהודי בהר הזיתים. רעייתו חנה אסתר נפטרה שש שנים לפניו, לשניים לא היו ילדים.
לקריאה נוספת

דוד זריצקי, אדם טהור, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 356–358
קונסטנטין ואסילייב

קונסטנטין ואסילייב (באסטונית: Konstantin Vassiljev; נולד ב-16 באוגוסט 1984) הוא כדורגלן עבר אסטוני ששיחק בעמדת הקשר ההתקפי וכיום משמש כמאמנה של פלורה טאלין מליגת העל האסטונית. ואסילייב זכה בתואר "כדורגלן השנה של אסטוניה" שלוש פעמים, והוא מחזיק בשיא הזכיות גם ב"כדור הכסף האסטוני", פרס הניתן לשחקן המצטיין בליגה. כמו כן הוא גם שיאן ההופעות של נבחרת אסטוניה בכל הזמנים עם 158 הופעות בנבחרת.
קריירת מועדונים

TJK
ואסילייב החל לשחק כדורגל במחלקת הנוער של TJK (טיי-קיי). ערך את הופעת הבכורה שלו בליגה הבוגרת בליגה השלישית (III liiga) עם TJK-83 טאלין (טיי-קיי-83 טאליין).
לוואדיה
בינואר 2003, ואסילייב חתם בקבוצת Levadia (לוואדיה) מליגת המייסטריליגה. ערך את הופעת הבכורה שלו בליגה הבכירה ב-15 במרץ 2003, במשחק בו הפסידה Levadia טאלין (לוואדיה טאלין) לקבוצה מ-Maardu (מאארדו) בתוצאה 1–0. ואסילייב הבקיע את השער הראשון שלו בליגת המייסטריליגה ב-13 במאי 2003, בניצחון חוץ 9–3 על Kuressaare (קורסאארה). לאחר עונת 2003, עברה קבוצת Maardu לטאלין, בעוד קבוצת טאלין הפכה לקבוצת המילואים החדשה שלהם בליגת Esiliiga (אסליגה). זכה בתואר הראשון שלו בליגת המייסטריליגה בעונת 2004. ואסילייב שימש כקפטן Levadia במהלך עונת 2006. זכה בשתי אליפויות נוספות בליגת המייסטריליגה, ב-2006 וב-2007.
נאפטה לנדאבה
בפברואר 2008, ואסילייב חתם בקבוצת Nafta Lendava (נאפטה לנדאבה) מהליגה הבכירה הסלובנית (PrvaLiga). ערך את הופעת הבכורה שלו בליגה הסלובנית ב-2 במרץ 2008, בהפסד חוץ 2–0 ל-Celje (צליה). ואסילייב הבקיע את השער הראשון שלו עבור Nafta Lendava ב-16 במרץ 2008, בהפסד חוץ 2–1 ל-Drava Ptuj (דראבה פטוי).
קופר
ב-31 בינואר 2011, ואסילייב חתם על חוזה לשנתיים וחצי עם אלופת הליגה הסלובנית, Koper (קופר). הבקיע את השער הראשון שלו עבור Koper ב-2 באפריל 2011 בניצחון ביתי 3–0 על Maribor (מריבור).
Amkar Perm
ב-29 באוגוסט 2011, ואסילייב חתם על חוזה לשלוש שנים עם מועדון Amkar Perm (אמקאר פרם) מליגת העל הרוסית תמורת סכום שדווח כמיליון יורו. ערך את הופעת הבכורה שלו בליגת העל הרוסית ב-11 בספטמבר 2011, מול Spartak Moscow (ספרטק מוסקבה), אך נאלץ להיות מוחלף לאחר 44 דקות עקב פציעה. המשחק הסתיים בהפסד 1–0. ואסילייב הבקיע את השער הראשון שלו עבור Amkar Perm ב-20 באוגוסט 2012, בפנדל בניצחון 2–0 על Krylia Sovetov Samara (קריליה סובטוב סמארה).
Piast Gliwice
ב-26 באוגוסט 2014, ואסילייב חתם על חוזה לשנה אחת עם מועדון Piast Gliwice (פיאסט גליוויצה) מהליגה הפולנית הבכירה (Ekstraklasa). ערך את הופעת הבכורה שלו שלושה ימים לאחר מכן, מול Zawisza Bydgoszcz (זאוויסה בידגושץ'), כמחליף במחצית במקומו של Carles Martínez (קרלס מרטינז), אך נאלץ להיות מוחלף שוב לאחר פציעת ברך בניצחון ביתי 3–0.
קריירה בינלאומית

ואסילייב החל את הקריירה הבינלאומית שלו לנוער בשנת 2002 עם נבחרת אסטוניה עד גיל 19. הוא ייצג גם את נבחרת הנוער עד גיל 21.
ואסילייב ערך את הבכורה שלו בנבחרת הבוגרת של אסטוניה ב-31 במאי 2006, בתיקו 1-1 ביתי מול ניו זילנד במשחק ידידות. הוא הבקיע את השער הראשון שלו במדים הלאומיים ב-28 במרץ 2009, בתיקו חוץ 2-2 מול ארמניה במסגרת מוקדמות מונדיאל 2010. ואסילייב הפך במהרה לגורם מכובד בהתקפה של הנבחרת הלאומית, עם יכולת טובה לסיים מהלכים מרחוק בעזרת בעיטה מדויקת ועוצמתית. הוא ערך את ההופעה ה-100 שלו עבור אסטוניה ב-24 במרץ 2018, בתיקו חוץ 0-0 מול ארמניה במשחק ידידות. ואסילייב זכה בתואר "כדורגלן השנה של אסטוניה" שלוש פעמים, בשנים 2010, 2011 ו-2013, וזכה בפרס "כדור הכסף האסטוני" שיא שש פעמים, בשנים 2009, 2011, 2012, 2013, 2016 ו-2019.
תארים

ליגת העל האסטונית (3): 2004, 2006, 2007
הגביע האסטוני (3): 2003/04, 2004/05, 2006/07
ליגת העל האסטונית (4): 2019, 2020, 2022, 2023
הגביע האסטוני (1): 2019/20
הסופרקאפ האסטוני (2): 2020, 2021
הכדורגלן האסטוני של השנה (3): 2010, 2011, 2013
שחקן החודש בליגה הפולנית (2): יולי 2016, אוקטובר 2016
שחקן העונה בליגה האסטונית (1): 2022
קשר העונה בליגה האסטונית (1): 2022
שחקן החודש בליגה האסטונית (2): מרץ 2022, ספטמבר 2022, אוקטובר 2023
ואסילייב במדי הנבחרת נגד איסלנד
נשמה (סרט, 2020)

| --- | --- |

 בימוי:  פיט דוקטר 
 הופק בידי:  דנה לייגי מוראי 
 תסריט:  פיט דוקטר, Mike Jones, קמפ פאוורס 
 עריכה:  קווין נטינג 
 מדבבים:  ג'יימי פוקס טינה פיי קווסטלאב פילישה ראשד דויד דיגס
 מדבבים בעברית:  גלעד קלטר הדר שחף-מעיין תומר שרון אסתי זקהיים עדי ארד יהויכין פרידלנדר מיקי קם ענת ניב ניר פרידמן נורית בנאי קורן תחיה דנון אלה לי להב מולי שולמן גילן שחף רונה בקרמן אורנה כץ תמיר גינזבורג דקלה הדר
 מוזיקה:  טרנט רנזור, אטיקוס רוס, ג'ון באטיסט 
 צילום:  Matt Aspbury, איאן מגיבן 
 מדינה:  ארצות הברית 
 חברת הפקה:  אולפני וולט דיסני אולפני פיקסאר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 25 בדצמבר 2020   ישראל 27 במאי 2021
 משך הקרנה:  101 דק' 
 שפת הסרט:  אנגלית 
 סוגה:  סרט הנפשה ממוחשבת, סרט דרמה, סרט קומדיה
 מקום התרחשות:  ניו יורק 
 תקציב:  150 מיליון דולר
 הכנסות:  136 מיליון דולר (28 בפברואר 2021)
 פרסים:  פרס גלובוס הזהב לסרט הטוב ביותר - הנפשה פרס גלובוס הזהב לפסקול המקורי הטוב ביותר פרס באפט"א לסרט האנימציה הטוב ביותר פרס באפט"א למוזיקה הטובה ביותר בסרט פרס אנני לסרט הטוב ביותר פרס אוסקר לסרט המונפש הטוב ביותר פרס אוסקר לפסקול המקורי הטוב ביותר
 movies.disney.com/soul
 דף הסרט ב־IMDb
 
נשמה (באנגלית: Soul) הוא סרט הנפשה ממוחשבת אמריקאי מסוגת דרמה קומית, שהופק על ידי חברות פיקסאר וסרטי וולט דיסני. הסרט בוים על ידי פיט דוקטר, והופק על ידי דיינה מאריי. הסרט הופץ במקור בשירות הסטרימינג דיסני+ בארצות הברית ב-25 בדצמבר 2020. הסרט זכה בפרס גלובוס הזהב לסרט האנימציה הטוב ביותר ולפסקול המקורי הטוב ביותר, בפרס אוסקר לסרט המונפש הטוב ביותר ולפסקול המקורי הטוב ביותר, בפרס באפט"א לסרט האנימציה הטוב ביותר ופרס באפט"א למוזיקה הטובה ביותר בסרט, וב-7 פרסי אנני ובהם פרס אנני לסרט הטוב ביותר.
בישראל, הסרט עלה לאקרנים ב-27 במאי 2021.
פסקול הסרט קיבל מועמדות בטקס פרסי גראמי ה-64 בקטגוריה הפסקול הטוב ביותר למדיה חזותית.
עלילה

ג'ו גרדנר הוא מורה למוזיקה בחטיבת ביניים עם חלום ילדות להופיע בקונצרט ג'אז למרות התנגדותה של אימו. יום אחד לאחר אודישן מוצלח, ג׳ו מתקבל לנגן בלהקה לצד נגנית סקסופון מפורסמת.
אולם, מרוב התרגשות, ג׳ו לא נזהר ונפילה פתאומית לבור משאירה אותו במצב של מוות קליני, נשמתו של ג׳ו מגיעה לשביל אל האור הלבן, בדרכה אל המוות. ג׳ו מתנגד בכל כוחו ומוצא את עצמו מגיע אל ה"סמינר", מקום בו נשמות חדשות עוברות את תהליך יצירת האישיות שלהן לפני לידתן על כדור הארץ.
בסמינר נמצאים זמנית גם נשמות מסוימות שנפטרו לצורך הדרכת נשמות חדשות, לכן גרדנר בטעות מזוהה ככזה ועל כן, מועבר להדרכת נשמה צעירה ושובבה בשם 22 המסרבת להיוולד. ג׳ו מנסה למצוא את הניצוץ שלה, הדבר שמלהיב אותה וגורם לה שמחה ואושר, שאמור להביאה לכדור הארץ. ידיד של 22 מצליח להחזיר את ג׳ו לכדור הארץ, כשהוא מפיל ביחד איתו את 22. היא נכנסת לגופו של ג׳ו והוא נכנס לגוף החתול שעליו.
כעת 22 נאלצת לחיות בגופו של ג'ו תחת הנחיותיו כחתול. במהלך הדרך מגלה 22 את חדוות החיים דווקא מדברים פשוטים (פיצה, מוזיקה ונוף). רגע לפני שידידה של 22 אמור לסייע לג'ו לחזור לגופו, 22 מחליטה לברוח משום שהיא רוצה להמשיך ולחיות, ולא רוצה לחזור להיות נשמה. באותו הרגע מגיע רואה החשבון של העולם הבא אשר נשלח לכדור הארץ על מנת להחזיר את 22 שחמקה. בבואם חזרה לסמינר מתגלה כי 22 הצליחה לעבור את הסמינר והתג שלה יכול לאפשר לה להגיע לכדור הארץ. ג׳ו כועס וטוען כי היא הצליחה לעבור את הסמינר רק כי הייתה בגוף שלו, והוא הזכאי לתג המעבר ולא היא. 22 נעלבת ונותנת לו את תג המעבר שלה.
ג'ו חוזר לכדור הארץ ומצליח להספיק להופעה ואף מופיע בה בהצלחה יוצאת דופן, אך לאחריה הוא מגלה כי איננו מרגיש כפי שחשב שירגיש. הוא מבין כי החיים מורכבים מכל הדברים הקטנים שנותנים משמעות. הוא מצליח להיכנס לחלום מוזיקלי שמוביל אותו בחזרה לעולם הבא. הוא מגלה כי 22 הפכה לנשמה אבודה. הוא מצליח לשכנע אותה כי היא בעצם צדקה כל הזמן והבינה את משמעות החיים.
ג׳ו מעניק לה בחזרה את תג המעבר שלה והיא חוזרת לכדור הארץ, בזמן שג׳ו חוזר לשביל המוביל אל המוות. ברגע האחרון מנהלי העולם הבא מודיעים לו כי הם החליטו להעניק לו הזדמנות נוספת. הוא אומר למנהלת שהפעם יחיה את חייו אחרת וינצל כל רגע.
מדבבים

ג'יימי פוקס - ג'ו גרדנר, מורה למוזיקה בחטיבת הביניים עם תשוקה עזה לג'אז.
טינה פיי - 22, נשמה אשר תקועה בסמינר עקב התנגדות לחיים.
גרהם נורטון - מונווינד.
רייצ'ל האוס - טרי.
אליס בראגה, ריצ'רד איואדי, וס סטודי, פורצ'ן פיימסטר וזנוביה שרוף - חמשת יועצי הנשמות.
פיליסיה ראשד - ליבה גרדנר, אמו של ג'ו.
דונל רולינגס - דז, הספר של ג'ו.
קווסטלאב - קארלי, מתופף בלהקה של ג'ו.
אנג'לה באסט - דורותיאה ויליאמס, נגנית סקסופון. לכאורה סוג של רמיזה לאריתה פרנקלין.
דויד דיגס - פול, יריבו של ג'ו.
מדבבים > מדבבים בעברית

גלעד קלטר - ג'ו גרנדר
הדר שחף-מעיין - עשרים-ושתיים
תומר שרון - מונווינד
אסתי זקהיים - טרי
עדי ארד - היועצת ג'רי
יהויכין פרידלנדר - היועץ ג'רי
מיקי קם - ליבה גרנדר
ענת ניב - דורותיה וויליאמס
ניר פרידמן - קרליי
נורית בנאי קורן - מלבה
תחיה דנון - לולו
אלה לי להב - קוני
מולי שולמן - דז
גילן שחף - פול
רונה בקרמן - מארג'
אורנה כץ - המנהלת ארויו / רופאה
תמיר גינזבורג - ריי גרנדר
דקלה הדר - אשת חתולים / דמויות שונות
הפקה

בפברואר 2016, הוכרז שפיט דוקטר עובד על סרט חדש. בחודש יוני 2018, הוכרז שאף על פי שפיט דוקטר הפך למנכ"ל של חברת פיקסאר עקב פרישתו של ג'ון לאסיטר הוא ישלים את הסרט. בחודש יוני 2019 חברת פיקסאר הודיעה על הוצאת הסרט בטוויטר, פרסמה את העלילה המקדימה וסיפרה שבמאי הסרט הוא פיט דוקטר.
הפצה

במקור, הסרט תוכנן להיות מוקרן בבית הקולנוע בישראל ב-18 ביוני 2020, ובארצות הברית ב-19 ביוני 2020 על ידי חברת וולט דיסני. אולם בעקבות התפרצות נגיף קורונה-ווהאן הקרנת הסרט נדחתה ל-20 בנובמבר 2020.
באוקטובר 2020 נודע כי הסרט יצא ישירות לשירות הסטרימינג דיסני פלוס בתאריך ה-25 בדצמבר 2020.
ז-ו-מ-ב-י-ם: סדרת האנימציה

| --- | --- |

כרזת הסדרה
 מבוסס על:  "זומבים" מאת פול הואן
 שיר הנושא:  "השנה שלי" (הרימקס)
 סוגה:  מחזמר, קומדיה, הנפשה, ילדים, משפחה
 יוצרים:  אליקי ת'אופילופולוס ג׳ק ד. פראיולו
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  20
 הפקה
 מפיק:  אליקי ת'אופילופולוס ג׳ק ד. פראיולו
 מפיקים בפועל:  אליקי ת'אופילופולוס ג׳ק ד. פראיולו גארי מארש דייוויד לייט ג'וזף ראסו
 חברת הפקה:  Disney Television Animation Atomic Cartoons Bloor Street Productions
 בעלי תפקידים נוספים:  מאט דורינג (מנהל אומנותי)
 אורך פרק:  22-24 דקות
 שידור
 רשת שידור:  ערוץ דיסני דיסני+
 רשת שידור בישראל:  ערוץ דיסני ישראל
 תקופת שידור מקורית:  28 ביוני 2024 – הווה
 תקופת שידור בישראל:  22 בספטמבר 2024 – הווה
 קישורים חיצוניים
 דף התוכנית ב-IMDb
ז-ו-מ-ב-י-ם: סדרת האנימציה (באנגלית: Zombies: The Re-Animated Series) היא סדרת טלוויזיה מונפשת קומית אמריקאית, שמבוססת על זיכיון המדיה "זומבים". המדבבים המקוריים בסדרה הם השחקנים שגילמו את הדמויות בסרטי הזיכיון. הסדרה שודרה לראשונה ב-28 ביוני 2024 בערוץ דיסני ולמחרת עלתה בדיסני+. בישראל הסדרה צפויה להיות משודרת בדיבוב העברי ב-22 בספטמבר 2024 בערוץ דיסני ישראל. הסדרה גם עלתה ל-VOD של הערוץ מ-23 בספטמבר 2024.
בספטמבר 2024, הוכרז כי הסדרה תוקטן בשל העדפת קהל הצופים הצעיר לקצרים, וכתוצאה מכך פוטרו כמה מחברי הצוות של הסדרה. עונה שנייה נמצאת בפיתוח והיא גם תוקטן בחצי. ב-7 בנובמבר 2024, דיסני הודיעה שספיישל בין הפרק הלפני אחרון לאחרון של העונה הראשונה צפוי לעלות ב-7 בדצמבר 2024.
עלילה

לאחר יום הסיום בתיכון סיברוק, א-ספן עושה מלכודת זמן ונותנת לכולם את ההרגשה של להתחיל את השנה האחרונה שלהם בתיכון עוד פעם. עלילת הסדרה מתרחשת לאחר אירועי הסרט "זומבים 3" ולפני הסרט "זומבים 4".
מדבבים

הדיבוב העברי בוים על ידי תומר שביט והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| אדיסון | מג דונלי | אלונה אלכסנדר |
| זד | מיילו מנהיים | גילן שחף |
| זואי | קינגסטון פוסטר | שחר קדוש |
| באקי | טרבור טורדג'מן | תמיר גינזבורג |
| וואייט | פירס ג'וזה | יובל בינדר |
| ווילה | צ'נדלר קיני | שיר כהן |
| אלייזה | קייל ראסל | שירלי לילו |
| ווינטר | אריאל מרטין | אליענה מגון |
| ברי | קרלה ג'פרי | אליענה מגון |
בונזו: ג'יימס גודפריי
| המנהלת לי | נעמי סניקוס | ענת ניב |
| המאמן | ג'ונתן לנגדון | תומר שביט |
| א-ספן | טרי הו | יובל קלו |
| דיי | קאהיון קים | יובל קלו |
| חללית האם | ג'קיי הארי | יפורסם בהמשך |
| מוזיקה | מוזיקה | דן קיזלר |
| מוזיקה | מוזיקה | תומר שביט |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | קצרים | 9 | 21 ביולי 2023 | 30 בספטמבר 2023 | 10 בפברואר 2025 | 14 בפברואר 2025 |
|  | 1 | 20 | 28 ביוני 2024 | 7 בדצמבר 2024 | 22 בספטמבר 2024 | יפורסם בהמשך |
פרקים > קצרים

| מספר הפרק | שם הפרק באנגלית | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | Solstice Slasher | מרטש תחילת הקיץ | 28 ביולי 2023 | 10 בפברואר 2025 |
| 2 | Grill or Be Grilled | על האש | 4 באוגוסט 2023 | 10 בפברואר 2025 |
| 3 | Endless Summer | קיץ שלא נגמר | 21 ביולי 2023 | 11 בפברואר 2025 |
| 4 | Suddenly Seabrook | לפתע סיברוק | 2 בספטמבר 2023 | 11 בפברואר 2025 |
| 5 | I Think We're a Clone Now | אני חושבת שאנחנו שיבוטים | 9 בספטמבר 2023 | 12 בפברואר 2025 |
| 6 | Coach's Cat | החתול של המאמן | 16 בספטמבר 2023 | 12 בפברואר 2025 |
| 7 | Robot Space Bear | רובוט חלל דובי | 23 בספטמבר 2023 | 13 בפברואר 2025 |
| 8 | Wynter Transport | ווינטר טרנספורטציה | 30 בספטמבר 2023 | 13 בפברואר 2025 |
| 9 | Cabin in the House | בקתה בתוך הבית | 11 באוגוסט 2023 | 14 בפברואר 2025 |
הפקה

ב-15 ביוני 2022, במהלך פסטיבל הסרטים, דיסני הודיעו על פיתוח סדרת הנפשה חדשה המבוססת על זיכיון "זומבים" של ערוץ דיסני, שתיקרא "זומבים: סדרת האנימציה", שתשודר בערוץ דיסני ובדיסני+. הכותבים ג'וזף ראסו ודייוויד לייט ימשיכו לכהן כמפיקים בפועל, לצד גארי מארש, אליקי ת'אופילופולוס וג׳ק ד. פראיולו. אליקי וג'ק גם יהיו מפיקים ראשיים בסדרה.
המפיקים רצו שהסדרה תהיה מונפשת מפני שזו "הזדמנות לדחוף רעיונות בצורה קונספטואלית וויזואלית" בתוך הזיכיון. הם גם רצו שהסדרה תשים דגש חזק על הקאסט הרב-גוני שלה, והושפעו מתוכניות כמו "New Girl" ו-"Freaks and Geeks", כמו גם מקומדיות נוער שג'ק צפה בהן בילדותו. הם שאפו "להשוות בין רעיונות מטופשים להשגת מטרה" בדומה לאלו שנראו בתוכניות שלעבר. הכותבים רצו שהסדרה תחקור סוגיות שנוגעות לנוער ותעצים אותן, תוך שמירה על הסיפור בגבולות "האמת הרגשית של גיל ההתבגרות".
ב-12 באוגוסט 2022, אושר שמג דונלי ומיילו מאנהיים יחזרו לגלם את התפקידים של אליסון וזד מהטרילוגיה המקורית. ב-18 בנובמבר 2022, אליקי אישרה כי קרלה ג'פרי תחזור לגלם את תפקידה של ברי בסדרה. הקלטות הדיבוב לסדרה כבר החלו באותה תקופה. ביוני 2023, אושר כי אריאל מרטין, צ'נדלר קינני, פירס ג'וזה, טרבור טורדג'מן, ג'ונתן לנגדון, ג'יימס גודפרי, קיילי ראסל וטארי הו יחזרו לגלם את התפקידים שלהם בסדרה. במאי 2024, הוכרז שקאהיון קים תדבב דמות חדשה בשם דאה.
הנפשת הסדרה נעשתה על ידי Atomic Cartoons. מאט דורינג הוא המנהל האומנותי של הסדרה. האומנים עיצבו את הדמויות כך שיזכירו את המראה שלהן בסרטים, תוך כדי התאמה לפורמט מונפש.
הסדרה כוללת נאמברים מוזיקליים בכל פרק, אותם מבצעים המדבבים. כמה מהכותבים של השירים מהסרטים חזרו לעבוד על הסדרה. אליקי שאבה השראה מהניסיון שלה בסדרה "פיניאס ופרב" לשירים של הסדרה, ורצתה לשלב את הטון ההומוריסטי של השירים מ"פיניאס ופרב" עם הסגנון המוזיקלי מהסרט "זומבים".
הפצה

ב-2023, סדרת הקצרים של זומבים שודרה ב-21 ביולי 2023 בערוץ דיסני, ביוטיוב של ערוץ דיסני וב-DisneyNOW וביום למחרת גם בדיסני+. במאי 2024, שוחרר הטריילר הרשמי לסדרה.
אשלי מולטון מ-Common Sense Media נתנה לסדרה ציון של שלוש מתוך חמישה כוכבים. היא ציינה שהסדרה מעבירה מסרים חיוביים ודמויות לחיקוי, במיוחד בהיבטים של שמירה על הסביבה ודמותה של אדיסון וולס. היא הציעה שילדים שמתעניינים בחיי התיכון ייהנו מהסדרה מבלי להיתקל בהיבטים הבעייתיים של דמויות נוער בסדרות אחרות.
לי בראון מ-The Review Geek נתן לסדרה ציון של 5.5 מתוך 10, והגדיר אותה כה "מוארת ומטופשת". הוא ציין שהסדרה עשויה להיות מעניינת בעיקר לילדים שכבר אוהבים את הזיכיון, כיוון שהיא מכילה מעט בדיחות או נושאים שיכולים לעניין בני נוער מתבגרים או מבוגרים. הוא גם ציין שהסדרה עשויה לא להיות בלתי נשכחת במיוחד. הוא הוסיף שלמרות שהסדרה מספקת לעיתים חיוכים, היא עשויה לא לעניין מי שאינו מכיר או מתעניין בעולם הז'אנר הזה. עם זאת, הוא ציין שהסדרה מספקת מסרים חיוביים שיכולים להיות חשובים להורים לשוחח עליהם עם ילדיהם.
הערות שוליים

↑  נישאר הדיבוב המקורי בדיבוב העברי (מלבד פרקים שהוא אומר "לא", "כן" וכו')
↑  פרק 1, 2 ו-3 הועלו ליוטיוב של ערוץ דיסני ישראל ב-9 באוקטובר 2024
מלון הזבין

| --- | --- |

 סוגה:  קומדיה שחורה, אנימציה למבוגרים, דרמה קומית
 יוצרים:  ויויאן מדרנו
 בימוי:  ויויאן מדרנו
 מדבבים:  אריקה הנינגסן סטפני ביאטריס אמיר טלאי בלייק רומן קית' דייוויד אלכס ברייטמן קימיקו גלן
 ארץ מקור:  ארצות הברית 
 שפות:  אנגלית
 מספר עונות:  1
 מספר פרקים:  9 (כולל פרק הפיילוט)
 הפקה
 חברת הפקה:  A24 
 מוזיקה:  Gooseworx 
 אורך פרק:  23 דקות
 שידור
 תקופת שידור מקורית:  18 בינואר 2024 – הווה
 קישורים חיצוניים
 אתר הסדרה
 דף התוכנית ב-IMDb
 
מלון הזבין (באנגלית: Hazbin Hotel) היא סדרת אנימציה למבוגרים מוזיקלית אמריקאית שנוצרה על ידי ויויאן מדרנו (אנ'). הסדרה סובבת סביב צ'ארלי מורנינגסטאר, נסיכת הגיהנום, במסעה למצוא דרך לשקם ולגאול "חוטאים" שהגיעו לגיהנום ולהכניסם לגן עדן, זאת באמצעות "מלון הזבין" אותו היא מנהלת. את הסדרה מפיקים חברת ההפקה האמריקאית A24 ואולפן האנימציה Bento Box Entertainment, בשיתוף פעולה עם אולפני אמזון.
פרק הפיילוט, שפורסם ב-YouTube ב-28 באוקטובר 2019, נעשה כולו על ידי אנימטורים עצמאיים ומומן בעיקר על ידי תורמים שתרמו למדרנו. העונה הראשונה עלתה לראשונה באמזון פריים וידאו ב-18 בינואר 2024. לאחר תחילת שידורי הסדרה ולאור הצלחתה, אושר כי העונה השנייה נמצאת בהפקה. ב-26 בינואר 2024 נחשף שהפרק הראשון של הסדרה הוא פרק הבכורה הגדול ביותר לסדרת אנימציה חדשה באמזון פריים וידאו. ב-17 בפברואר 2024, פרק הפיילוט הגיע לכ-100 מיליון צפיות ביוטיוב. כל פרק בסדרה כולל שני שירים, המבוצעים על ידי אחת או מספר דמויות.
הפופולריות של פיילוט הסדרה איפשרה למדראנו ליצור סדרת ספין-אוף בשם Helluva Boss, ששודרה לראשונה ב-31 באוקטובר 2020. הסדרה כוללת קאסט וקו עלילה שונה, אך נאמר ששתי הסדרות חולקות יקום קולנועי משותף. בערוץ היוטיוב של אמזון פריים וכן בחשבון ה-X (לשעבר טוויטר) שלהם הובטחו עונות 2,3,4 למלון הזבין.
עלילה

הסדרה עוקבת אחר צ'רלי מורנינגסטאר, נסיכת הגיהנום (בתם של לוציפר ולילית), אשר מודאגת מהעובדה שהגיהנום עובר טיהור שנתי שבו מלאכים מגן עדן, בראשות האדם הראשון - אדם, יורדים מגן העדן והורגים אלפי חוטאים ולכן היא החליטה למצוא פתרון שליו יותר לבעיית פיצוץ האוכלוסין - לפתוח את "אהפי הוטל" (המלון השמח, שונה מאוחר יותר ל"מלון האזבין" על ידי אלאסטור), בו ישהו חוטאים שרוצים להשתקם ולצאת מהגיהנום כנשמות נגאלות על מנת להיכנס לגן עדן.
בעזרת בת זוגה ואגי, שד רדיו תחמן בשם אלסטור, האורח הראשון של המלון שלה שחקן הפורנו ההומוסקסואל בשם אנג'ל דאסט, הברמן המדוכא בשם האסק והחדרנית המשוגעת ניפטי, היא נחושה להפוך את חלומה למציאות.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור מקורית ארצות הברית> רשת שידור |
| --- | --- | --- | --- | --- | --- |
|  | פיילוט | פיילוט | 28 באוקטובר 2019 | 28 באוקטובר 2019 | יוטיוב |
|  | 1 | 8 | 19 בינואר 2024 | 2 בפברואר 2024 | אמזון פריים וידאו |
פרקים > פיילוט

| שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- |
| זה בידור | That's Entertainment | 28 באוקטובר 2019 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | פתיחה | Overture | 18 בינואר 2024 |
| 2 | 2 | הרדיו הרג את כוכב הווידאו | Radio Killed the Video Star | 18 בינואר 2024 |
| 3 | 3 | ביצים מקושקשות | Scrambled Eggs | 18 בינואר 2024 |
| 4 | 4 | העמדת פנים | Masquerade | 18 בינואר 2024 |
| 5 | 5 | אבא נגד אבא | Dad Beat Dad | 25 בינואר 2024 |
| 6 | 6 | ברוכות הבאות לגן עדן | Welcome to Heaven | 25 בינואר 2024 |
| 7 | 7 | שלום רוזי! | !Hello Rosie | 1 בפברואר 2024 |
| 8 | 8 | המופע חייב להימשך | The Show Must Go On | 1 בפברואר 2024 |